লেগুন নীহারিকা
লেগুন নীহারিকা (মেসিয়ার ৮ অথবা এম৮ ও এনজিসি ৬৫২৩ হিসাবে তালিকাবদ্ধ) স্যাগিটারিয়াস বা ধনু নক্ষত্রমন্ডলীতে অবস্থিত একটি জায়ান্ট ইন্টারস্টেলার মেঘ। লেগুন নীহারিকাকে নির্গমন নীহারিকা এবং এইচ ২ অঞ্চল] হিসাবে তালিকাবদ্ধ করা হয়েছে। জোভান্নি হোদিয়ের্না ১৬৫৪ সালে নীহারিকাটি আবিষ্কার করেন। এই নীহারিকাটি এখন পযন্ত আবিষ্কৃত খালি চোখে দৃশ্যমান নক্ষত্রের জন্মদাত্রী দুইটি নীহারিকার মধ্যে একটি। খালি চোখে রাতের আকাশে তাকালে মধ্য-উত্তর অক্ষে ক্ষীনভাবে এই নীহারিকাটি দেখা যায়। টেলিস্কোপের সাহায্যে ডিম্বাকৃতির মেঘের মতো দেখায়।